mk es tr en es en en id en en en en en it de en en en en en en en mk mk en en mk mk mk en mk mk mk mk mk mk mk mk mk mk mk mk en ca es es en en tr ru es ne en en mk en en en mk en en en en en en en en en en en en hbs_lat en en en en hu en en en en en en fa en en en en en en en en en en cs en en en en en en en en en en en en nl en en en en en en en en en en en en en en en es tr en es en en en en en en en pt en en en en en en en en en en en en en fa en en
Пешна – пештерата каде реалноста и фантазиjата се соединуваат – Whisper
Seeking the extraordinary in everyday life
April 30, 2018May 4, 2018by Vesna
Пештерата Пешна преставува една од најатрактивните природни убавини во нашата земја, прогласена за природно наследство на Македонија. Воедно претставува пештера со најголем отвор на Балканот. Сместена е на само 6 км од Македонски Брод на регионалниот пат за Самоков.
За жал, не многу луѓе знаат за оваа убавина која е сеуште неистражена туристичка дестинација. Затоа во оваа статија ќе се запознаеме подобро со ова наше богатство и се надевам ќе посакате да ја посетите. Иако Пешна се наоѓа на само 1,5 час возење од Охрид ова беше мојата прва посета на пештерата заедно со мојот сопруг. Неколку месеци ја планиравмее оваа посета, но секогаш одложувавме поради некоја причина. Конечно дојде моментот да го видиме ова чудо на природата.
Полека се приближувавме со автомобилот и кога наеднаш во ридовите пред нас се појави огромно окно. Следуваа извици на изненадување и возбуда. Очекувавме да биде голема, но не до толку. Пред да тргнеме, се разбира, истражувавме на интернет и ги видовме фотографиите на пештерата, но верувајте ми, ништо не може да ве подготви за она што ќе го искусите на самото место. Го паркиравме автомобилот пред ресторанот на крајот од патот и продолжиме пешки. Тоа беше пријатно и возбудливо 10-15 минути пешачење до влезот. Патеката што води кон пештерата е затворена со дрвја и грмушки и води кон нејзиниот неверојатно огромен влез. Како што се приближувавме, звукот на реката стануваше посилен. Ова е веројатно најдобриот период од годината да се посети пештерата, бидејќи има голема количина на вода што излегува од пештерата правејќи прекрасни водопади. Знаев дека треба да има мало езеро на крајот на пештерата, кое за жал го немаше. Веројатно во текот на изминатите години водата го сменила патот.
Пештерата веќе е истражена и она што беше откриено не беше мечка во хибернација :), туку езеро двесте метри под земјата. Ова езеро има ендемичен вид  на риба со кожа која наликува на човечката, нешто што е пронајдено во Постојнска Јама во Словенија.
Очекував пештерата да биде подлабока и рамна, барем така изгледаше на фотографиите, што беше разочарувачко за една секунда. Потоа видов колку е висока и дека можам да ја испитам внатрешноста, да се качувам по стрмните терени низ малите и големи карпи.
Во пештерата нема сталактити, но сигурна сум дека ќе уживате во прекрасно обликуваната карпа. Ова природно ремек дело остава без здив со својата големина, величина и убавина. Таа е висока 30 метри и длабока околу 70.
Постојат ендемични видови на лилјаци кои се многу важни за екосистемот, еден од нив е на следната фотографија! Упс, тоа е мојот сопруг. Ние не успеавме да ги видиме лилјаците, но имаше многу други птици, како гулаби во различни бои.
Овие огромни карпи, високи над 2 метри, стојат тука со векови. Совршено беше безбедно да се движите наоколу, само ако одите со мали деца, можеби не е најдобра идеја да ги оставите без надзор.
Посетата беше вистинско спокојство за мене. Кога се искачивме високо и можевме да го видиме целиот облик на влезот во пештерата, како џиновско око низ кое гледаш во надворешниот свет. Едноставно седнавме и се опуштивме, дозволувајќи им на нашите мисли да течат по звуците на проточната вода.
Таванот и ѕидовите на пештерата блескаат со неверојатни бои, од светло зелена до темно виолетова. Од друг агол, изгледа сосема поинаку. Едноставно не можев да престанам да фотографирам, и навистина ми беше тешко да изберам кои фотографии да ги искористам, бидејќи сите се посебни на некој начин.
Оваа пештера во New York Times беше опишана како идентична со имагинарните пештери во трилогијата “Господарот на прстените”. Остатоците од тврдината изградени во внатрешноста на пештерата, изгледаат како Длабоката тврдина на Хелм во “Господарот на прстените”.
Овие ѕидови во внатрешноста на пештерата се поврзани со друга локација во близина. Како што се движите на ридовите пред патот кон пештерата, ќе ги забележите остатоците од средновековната тврдина. Според легендата, кралот Марко имал четири сестри и тој изградил домови за две од нив во оваа област. Една од сестрите била Дева и нејзината куќа била тука ,на ридот, локација денес позната како Девини Кули. Сеуште можете да видите некои остатоци од објектот на врвот на ридот, и ако сакате и имате доволно време, можете да се качете до нив.
За другата сестра Пешна, кралот Марко изградил дом на влезот во пештерата. Пешна го користела ехото на пештерата за да комуницира со нејзината сестра. Две села во оваа област, Девиќ и Пешна, се именувани по двете сестри.
Целиот регион изобилува со чиста, недопрена природа, каде што можете да имате пикник до реката Треска, која се наоѓа на неколку стотици метри од пештерата. На самата река се наоѓа мотел и рибник „Пешна“. Во близина на пештерата има традиционален ресторан “Дедо Илија”, каде што можете да пробате традиционални македонски јадења.
Ова беше навистина неверојатно искуство, нешто толку блиску до нас, а ни требало толку време вистински да го откриеме и истражиме. Се надевам Пешна ќе биде Вашата следна авантура.
Македонија Македонски Брод Најголем отвор на пештера на Балканот Пешна Природа пештера
Peshna – the cave where the fantasy and reality collide
Skopje’s Old Bazaar – a place to intrigue and inspire
4 thoughts on “Пешна – пештерата каде реалноста и фантазиjата се соединуваат”
May 3, 2018 at 10:15 pm
Reblogged this on Alessandria today.
LikeLiked by 1 person
May 4, 2018 at 9:45 am
May 7, 2018 at 9:30 pm
Prekrasno. Mnogu pozdrav, Balle 🤗
LikeLiked by 1 person
May 8, 2018 at 10:18 am
Leave a Reply Cancel reply
Enter your comment here...
Fill in your details below or click an icon to log in:
Email (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
This site uses Akismet to reduce spam. Learn how your comment data is processed.
Hi there, you lovely people! Welcome to my blog. This is a place to find out more about my country Macedonia and the surrounding countries as tourist destinations and places for living, as well as other destinations I'm visiting and things from my everyday life. I love to give tips about the places and bring you closer the hidden gems. Me? I just love to spend time with my family, enjoy traveling and taking photos. I'm crazy about shopping, a big animal lover and a chocolate and ice cream addict... Love to show you all the beauties that I see in everyday life, hoping to intrigue you and leave a mark on this world ;)
View Full Profile →
Subscribe to Blog via Email
Enter your email address to subscribe to this blog and receive notifications of new posts by email.
Join 3,534 other followers
Follow Whisper on Facebook
Follow Whisper on Facebook
Follow Whisper on Twitter
Archives Select Month April 2022 September 2021 April 2021 September 2020 March 2020 December 2019 November 2019 March 2019 February 2019 December 2018 November 2018 October 2018 August 2018 July 2018 May 2018 April 2018 March 2018 February 2018 January 2018 December 2017 November 2017
Top Posts & Pages
Smolari Waterfall - hiking through amazing nature
Haunted houses in Ohrid
Chicago Botanic Garden - a paradise for all senses
The Highest Town on the Balkan
15 minutes from the center
Being a Tour Guide - good and bad sides
"One Pearl" - Please
Peshna - the cave where the fantasy and reality collide
Around the oldest lake in Europe
2017 - a year to remember
All rights reserved. No part of this material may be reproduced, distributed, or transmitted without written permission from this site. Excerpts and links may be used with due credit and specific direction to original content.
Create a website or blog at WordPress.com
Join 3,534 other followers
Already have a WordPress.com account? Log in now.